
Ministru kabineta rīkojums Nr. 689
Rīgā 2021. gada 28. septembrī (prot. Nr. 64 22. §)
Par finanšu līdzekļu piešķiršanu no valsts budžeta
programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai finansējumu 2 857 581 euro apmērā, lai segtu izdevumus, kas radušies saistībā ar Covid-19 uzliesmojumu un tā seku novēršanu, tai skaitā:
·  
· 1.1. Nacionālajam veselības dienestam – 2 482 940 euro, lai segtu izdevumus, kas radušies 2021. gada jūnijā, no tiem:
· 1.1.1. 1 706 781 euro – par ambulatorajiem veselības aprūpes pakalpojumiem;
·  
· 1.1.2. 632 227 euro – par stacionārajiem veselības aprūpes pakalpojumiem, tai skaitā veicot izmaksu korekciju par pacientu ar pozitīvu Covid-19 testa rezultātu transportēšanu uz dzīvesvietu 2021. gada janvārī un martā;
·  
· 1.1.3. 127 644 euro – par laboratorisko izmeklējumu organizēšanu;
·  
· 1.1.4. 16 288 euro – par transporta pakalpojumiem;
·  
· 1.2. Neatliekamās medicīniskās palīdzības dienestam – 374 641 euro, lai segtu izdevumus par dezinfekcijas un individuālo aizsardzības līdzekļu iegādi laikposmā no 2021. gada 21. jūnija līdz 31. augustam, tai skaitā veicot izmaksu korekciju par laikposmu no 2021. gada 18. februāra līdz 20. jūnijam.
·  
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām, veikt apropriācijas izmaiņas.
· 4. Nacionālais veselības dienests finansējuma piešķiršanā ievēro Eiropas Komisijas 2011. gada 20. decembra lēmumu "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) atbilstoši ar finansējuma saņēmējiem noslēgtajiem pilnvarojuma līgumiem.

